আল-জামেয়াতুস সিদ্দিকীয়া দারুল উলুম মাদ্রাসা
আল-জামেয়াতুস সিদ্দিকীয়া দারুল উলুম মাদরাসা ভারতের পশ্চিমবঙ্গের হুগলি জেলার জাঙ্গিপাড়া ব্লকের ফুরফুরা গ্রামের একটি মাদ্রাসা। ইমদাদুল্লাহ মুহাজিরে মক্কি, কারামত আলী জৌনপুরী ও আবু বকর সিদ্দিকী ফুরফুরীর স্মরণে ১৯৮১ সালে এই মাদ্রাসাটি প্রতিষ্ঠিত হয় এবং আবু বকর এই মাদ্রাসার নামকরণ করেন। বর্তমানে মাদ্রাসাটিতে হাজারের অধিক ছাত্র রয়েছে। ভারতের কওমি মাদ্রাসা বোর্ড ও অভ্যন্তরীন শিক্ষা উন্নয়ন বোর্ডের সাথে মাদ্রাসাটির পাঠ্যক্রম সমন্বয় করা হয়েছে। এ যাবত এই মাদ্রাসা থেকে ৭০০ জন দাওরায়ে হাদিস ও ১২০০ জন হাফেজ প্রাক্তনী বের হয়েছেন। মাদ্রাসার বর্তমান পরিচালকের নাম আব্দুল হাই মিশকাত সিদ্দিকী আল কোরাইশি।